La col·laboració ciutadana aconsegueix restaurar l´escultura que homenatja a Gandia les ?13 roses?
03 setembre 2019

## La col·laboració ciutadana aconsegueix restaurar l´escultura que homenatja a Gandia les ?13 roses?03 setembre 2019Última actualització: 14 juliol 2025

![](../gestion/img/CarolaWoodward_2737.JPG)  
  

El **regidor Delegat de la Memòria Democràtica, Nahuel González,** ha assistit hui a la restauració de l’obra **‘_Sense Sentit_’,** de **Jesús Martín**, que va patir un acte vandàlic la setmana passada. Com a conseqüència, una de les 13 roses hi va desaparèixer.

Una trucada telefònica a Ràdio Gandia Ser alertava de l’atac.  I, quan l’autor ja treballava en la confecció d’una nova rosa, una dona va trobar l’original, la número 13, en perfecte estat i la va tornar a l’Ajuntament de Gandia. _“Per això, vull agrair la col·laboració ciutadana i a l’artista per refer el desperfecte, de forma desinteressada”_. González ha tornat lamentar i condemnar l’atac i ha recordat que els danys al patrimoni artístic estan considerats un delicte penal. _“Tot i això, des de l’Ajuntament anem a continuar treballant per donar difusió a la Memòria Democràtica a Gandia, com en aquest cas les 13 dones que foren torturades, violades i assassinades. En homenatge també a totes les dones que van patir la repressió franquista”_.    

L’escultura, “Sense Sentit”, es va instal·lar temporalment a la plaça Major el 5 d’agost passat, coincidint amb la commemoració del 80 aniversari de l’afusellament de les 13 roses roges, l’any 1939. Representa un roser amb el mateix nombre de pètals que de víctimes, 13. Aquest sorgeix d’una roca, que simbolitza el paretó on foren afusellades, on hi ha el mateix nombre de casquets que de pètals. Aquests últims, tenen l’edat i el nom de cadascuna de les víctimes per a donar més realisme a l’obra. _“Vull agrair a la ciutadania de Gandia la sensibilitat cap a la Memòria Democràtica i que s’haja involucrat per retornar la rosa_”, ha assegurat Martín, qui ha anunciat que en els pròxims dies hi col·locarà una placa explicativa de l’obra.

_“La instal·lació està sent tot un èxit. Són moltes les persones que s’hi han apropat a fotografiar-shi, molts els turistes que quan hi passen els impacta aquesta obra dedicada a la Memòria Democràtica”,_ ha conclòs González, qui també ha agraït la difusió als mitjans de comunicació.

[Twittear](https://twitter.com/share)